**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏՈՒԹՅՈՒՆ-ՄԱՍՆԱՎՈՐ ԳՈՐԾԸՆԿԵՐՈՒԹՅԱՆ ՊԱՐՏԱՎՈՐՈՒԹՅՈՒՆՆԵՐԻ ԹՈՒՅԼԱՏՐԵԼԻ ԱՌԱՎԵԼԱԳՈՒՅՆ ՍԱՀՄԱՆԱՉԱՓ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ՀՀ էկոնոմիկայի նախարարություն | | 02.02.2021թ. |
| N 01/913-2021 |
| 1. «Հայաստանի Հանրապետությունում պետություն-մասնավոր գործընկերության պարտավորությունների թույլատրելի սահմանաչափը սահմանելու մասին» ՀՀ կառավարության որոշման նախագծի վերաբերյալ դիրքորոշում հայտնելու համար անհրաժեշտ է՝ ներկայացնել ներկայիս դրությամբ ՀՀ-ում պետություն-մասնավոր գործընկերության ծրագրերի գծով պայմանական պարտավորությունների ծավալը, խնդրում ենք տրամադրել նաև պետություն-մասնավոր գործընկերության պայմանական պարտավորությունների թույլատրելի սահմանաչափի՝ առաջարկվող 3 տոկոսի հաշվարկման մեթոդաբանությունը։ | Ընդունվել է  ԱՄՀ կառուցվածքային հենանիշների շրջանակներում իրականացվել է ՊՄԳ ծրագրերի գծով Հայաստանի Հանրապետության պայմանական պարտավորությունների վերլուծություն, որը տրամադրվել է նաև ՀՀ էկոնոմիկայի նախարարությանը:  Միաժամանակ ՀՀ կառավարության 06.11.2020թ. N1785-Լ որոշմամբ հաստատվել է Պետություն-մասնավոր գործընկերության ծրագրերի գծով Հայաստանի Հանրապետության պայմանական պարտավորությունների հաշվարկման և գնահատման մեթոդաբանությունը, իսկ թույատրելի սահմանչափի սահմանման համար հիմք է ընդունվել ՊՄԳ ծրագրերի գծով Հայաստանի Հանրապետության պայմանական պարտավորությունների վերոնշյալ վերլուծությունը (նշված է նաև նախագծի հիմնավորման մեջ): |  |
| 2. ՀՀ արդարադատության նախարարություն | | 09.02.2021թ. |
| N 01/27.1/2780-2021 |
| 1. Նախագծի վերնագրում և 1-ին կետում «թույլատրելի» բառից հետո անհրաժեշտ է լրացնել «առավելագույն» բառը՝ նկատի ունենալով «Պետություն-մասնավոր գործընկերության մասին» Հայաստանի Հանրապետության օրենքի 2-րդ հոդվածի 1-ին մասի 16-րդ կետի պահանջները: | Ընդունվել է |  |
| 2. Նախագծի 2-րդ կետում անհրաժեշտ է հստակեցնել, թե ՀՀ ֆինանսների նախարարության որ ներքին իրավական ակտերով հաստատված մեթոդաբանությունների և ուղեցույցների մասին է խոսքը՝ նշելով այդ իրավական ակտերի ընդունման տարեթիվը, ամիսը, ամսաթիվը և թիվը: Հիշյալ դիտողությունը բխում է «Նորմատիվ իրավական ակտերի մասին» ՀՀ օրենքի 18-րդ հոդվածի 6-րդ մասի պահանջներից: | Ընդունվել է |  |